Henriyetta Onodi

Henriyetta Onodi (; ) ― Macarıstan bədii gimnastı. 1992 və 1996 Yay Olimpiya Oyunların iştirakşısı olan Onodi 1992-ci ildə qızıl və gümüş medalları qazanmışdır.Henrietta Ónodi  . sports-reference.com 1997-ci ildə gimnast karyerasını bitirdikdən sonra ABŞ-yə köçdü, amerikalı olimpiya beşnövçüsü Cimbo Heyli ilə evləndi və ABŞ vətəndaşı oldu. 2010-cu ildə adı Beynəlxalq Gimnastika Şöhrət Zalına salındı.Henrietta Ónodi . ighof.com

 Karyerası 
Gimanstlar arasında "Henni" kimi də tanınan Onodi gimnastika fəaliyyətinə 1978-ci ildə başladı və beynəlxalq səviyyədə ilk dəfə 1986-cı ildə çıxış etdi. Yaşı çatmadığı üçün 1988 Yay Olimpiadasına vəsiqə qazana bilmədi. Böyüklər arasında debütu 1989-cu ilə təsadüf etdi, həmin ilin dünya çempionatında Macarıstan təmsilçiləri arasına salındı və burada çoxnövçülükdə 19-cu, gimnastika tiri yarışında isə 5-ci yeri tutdu.

Növbəti bir neçə il ərzində Onodi böyük yarışlarda medallara iddialı yarışçı kimi göstərdi. 1989-cu ildə Avropa çempionatında müxtəlif hündürlüklü qollar yarışında qızıl medal qazanan ilk qadın macar gimnastı oldu; 1990-cı il Avropa çempionatında çoxnövçülük və sərbəst hərəkətlər yarışlarında üçüncü yeri tutdu. 1990-cı ildə o, həmçinin çoxnövçülük üzrə Xoşməramlı Oyunlar yarışının üçüncüsü oldu və Dünya çempionatında dayaqla tullanma yarışında tüm rəqibləri üstəliyərək birinci yeri tutdu. 1991 Dünya Çempionatında Onodi qəfil bel zədəsi alsa da bu, dayaqla tullanma üzrə gümüş medal qazanmasına mane olmadı.və bu göstəricinin sayəsində Macarıstan yığması komanda finalında səkkizinci yeri tutaraq, 1992 Olimpiadasına vəsiqə qazandı.

Növbəti il Barselonada keçirilən Olimpiya Oyunlarında Onodi 30 ildən sonra Olimpiya qızıl medalını qazanan ilk Macarıstan gimnastı oldu. O, dayaqla tullanma üzrə finalda Rumıniya təmsilçisi Laviniya Miloșoviçi ilə birlikdə qızıl medal qazandı; sərbəst yarışlarda "Macarıstan rapsodiyası" altında çıxış edərək və təkçə Miloşoviçidən geri qalaraq, gümüş medalın sahibi oldu. Onodinin dayaqla tullanma çıxışı çətinlik baxımından göstəriciləri Miloşoviçidən əslində daha yüksək qiymətləndirildi. Onodi həmçinin sərbəst hərəkətlərdə üçqat dönüş etdi və sonra qeyri-adi bir hərəkət etdi (həmin olimpiyadada heç kəs bu hərəkəti təkrarlamadı). Onodi Barselona Olimpiadasından sonra diqqətini təhsilə cəmləmək üçün karyerasını müvəqqəti bitirdi. 1995-ci il Universiada zamanı beynəlxalq yarışlara döndü və daha sonra 1996 Olimpiya Oyunlarında Macarıstan komandasına başçılıq etdi. 1997-ci ildə karyerasının ikinci Universiadasında iştirak edərək yenidən təqaüdə çıxdı.

 Bacarıqları və növü 
Nodi rəqabətçi karyerası boyunca gimnastikaya böyük töhfələr verdi. Onun sərbəst hərəkətlər və dayaqla tullanma yarışlarında göstərdiyi çıxışları yüksək qiymətləndirilmişdir.

 Şərəfinə adlandırılmış fəndlər 
AlətAdıTəsviriÇətinlikQeydlərGimnastika tiriOnodiİrəli keçidə yarım dönüş atlamaDOnodinin şərəfinə adlandırlmasına baxmayaraq bu hərəkəti ilk dəfə Olqa Mostepanova Dünya çempionatı və ya Olimpiya Oyunlarında nümayiş etdirmişdir. Olqa 1983 Dünya çempionatının iştirakçısı olmuşdur. Henriyetta bu fəndi sərbəst hərəkətlərdə də istifadə etmişdir, lakin sərbəst hərəkətlər baxımından bu fəndin çətinlik səviyyəsi A kimi qiymətləndirilir.

 Karyerasını bitirdikdən sonra 
2001-ci ildə Onodi marketinq mütəxəssisi üzrə diplom aldı və Florida ştatının Mayami şəhərində Dünya Olimpiya Birliyinin ictimaiyyətlə əlaqələr direktoru. O, 1992 Olimpiya Oyunlarında da iştirak etmiş amerikalı olimpiya beşnövçüsü Cimbo Heyli ilə evləndi və ABŞ vətəndaşı oldu. 2010-cu ildə adı Beynəlxalq Gimnastika Şöhrət Zalına salındı. 2007-ci ildə ona doğma şəhəri Bekeşçabada fəxri vətəndaşı adı verildi,Hazatért az olimpikon: Ónodi Henrietta Békéscsaba díszpolgára , Beol.hu, 2008. április 10. 10 il sonra 2017-ci ildə isə Bekeşçabanın ömürlük idman ulduzu elan olundu.

 İstinadlar 

 Xarici keçidlər 
 Beynəlxalq Gimnastika Federasiyasında profili
 Gymn-Forumdakı rəqabət nəticələrinin siyahısı

Kateqoriya:Macarıstanın olimpiya gimnastları
Kateqoriya:Olimpiya qızıl medalına sahib Macarıstan idmançıları
Kateqoriya:Olimpiya gümüş medalına sahib Macarıstan idmançıları
Kateqoriya:Olimpiya medallı gimnastlar
Kateqoriya:1992 Yay Olimpiya Oyunlarında gimnastlar
Kateqoriya:1996 Yay Olimpiya Oyunlarında gimnastlar
Kateqoriya:Gimnastika üzrə dünya çempionları
Kateqoriya:1992 Yay Olimpiya Oyunları çempionları
Kateqoriya:ABŞ vətəndaşlıq hüququnu almış şəxslər
Kateqoriya:1992 Yay Olimpiya Oyunları gümüş medalçıları